OpenLLM-France/wikimedia huggingface dataset:
# Mats'eliso Moshabesha

Virginia Mats'eliso Moshabesha (? – Maseru, 2000) lesothoar erizain eta politikaria izan zen. 1993an Lesothoko Batzar Nazionalerako hautatutako lehen emakumeetako bat izan zen.

## Bizitza

Hegoafrikan trebatu zen erizan izateko, Baragwanath eta MacCord ospitaleetan, non erizaintza orokorreko ziurtagiria eta emagin titulua lortu zituen. 1970eko hamarkadaren hasieran, Calcutako Osasun Publikoko Institutura joan zen osasun publikoko erizaintza ikastera eta gero Kaliforniako Unibertsitatera familia-plangintza ikastera. Lesothoko Gurutze Gorrian lan egin zuen erizain eta koordinatzaile gisa. Politikan hasi baino lehen, osasun publikoko erizaina izan zen Lesotho Highlands Water Project-en.
1993ko hauteskunde orokorretan, Basutolandeko Kongresuko Alderdiko hautagaia izan zen Matalan, eta hautatutako hiru emakumeetako bat izan zen. Boto-diziplinaz arduratu zen parlamentuan. 1998ko hauteskundeen aurretik, Basutolandeko Kongresuko Alderdiko adar zentralak Mafetengeko hautagai potentzial izendatu zuen, baina kargu hori Lesao Lehohla hezkuntza ministroak betetzen zuen. Barrutietako adarren bilera batek Lehohla izendatu zuen arren, alderdiak izendapen hori konstituzioaren aurkako deklaratzen saiatu zen. Auzitegi Nagusiak Lehohlaren alde egin zuen. Moshabesha alderdiko batzorde zentraleko kide izan zen 2000n Maseruko Elizabeth II.a ospitalean hil zen arte.

## Erreferentziak

* ↑ (Ingelesez) The Presidential and National Assembly Elections in Seychelles, 20-23 July, 1993. London: Commonwealth Secretariat (argitaratze data: 1993-08-01), 32 or. ISSN 2310-1512. (Noiz kontsultatua: 2024-07-22).
* ↑ (Ingelesez) Martin, Mart. (2000). The Almanac of Women and Minorities in World Politics. Westview Press, 229 or..
* ↑ (Ingelesez) «Lesotho parliament debates return of ‘conquered territory’» Mail & Guardian 1997-05-02 (Noiz kontsultatua: 2024-07-22).
* ↑ (Ingelesez) Lehohla v National Executive Committee of the Lesotho Congress for Democracy and Others (CIV/APN/160/98 ) (CIV/APN/160/98). (argitaratze data: 1997-05-06).
* ↑ (Ingelesez) Summary of Events in Lesotho. (argitaratze data: 2000), 14 or..

## Kanpo estekak

* Datuak: Q105298679
# Mats Nordlander

Mats Nordlander (Alnön, 1963ko azaroaren 25a) arkularia da. Suedia ordezkatu zuen 1988ko Udako Olinpiar Jokoetan.

## Erreferentziak

* ↑ Mats Nordlander
* ↑ Mats NORDLANDER

## Kanpo estekak

* Datuak: Q1229296
# Matroneo

Arkitekturan, matroneoa (latinez matroneum- etik eratorritako hitza ) eraikin -batez ere eliza - baten barruan dagoen balkoia edo loggia da, jatorriz emakumezkoak (edo "matroneoak") biltzeko tokia.
Eliza paleokristauetan gurtza unean emakumeei erreserbatutako tokia zen.
Erdi Aroko elizetan emakumeak biltzeko funtzioa galdu eta arkitektura elementu bihurtu zen, alboko habearteen gainean ezarriak, horrela bada, egitura funtzioa hartu zuten, hots, erdiko nabearen bultzadak eusteko funtzioa.

## Ikusi ere

* Triforio

## Kanpo estekak

* Datuak: Q648224
* Multimedia: Matroneums / Q648224
# Mats Wilander

Mats Wilander (Växjö, Suedia, 1964ko abuztuaren 22a) tenislari profesional ohia da.

## Bizitza

Hamar urterekin hasi zen tenisean jokatzen, eta 1980an nazioarteko lehiaketetan parte hartzen. Lehen urtean, munduko tenis sailkapeneko 283. lekuan geratu zen. Roland Garros eta Bangkokeko gazteentzako lehiaketak irabazi ondoren, 69. posturaino igo zen. Hiru aldiz irabazi zuen Godo Kondearen Sariketa (1982, 1983, 1984), Davis Kopa 1983an, eta Volvo Sariketa Handia 1984an. 1989an, bere bizitzako urterik okerrena izan zuen, eta munduko bigarren jokalari onena izatetik hamaseigarren izatera igaro zen. Tenisa erabat utzi gabe ere, 1991n, Suitzako Are herrian, aspaldiko ametsa beteaz, bere lehen rock kontzertua eskaini zuen kantari gisa. 1991tik 1996ra, tarteka-marteka agertu zen tenis-zelaietan. 1996an, kokaina hartzea leporatu zioten doping-kontrol batean, Frantziako Irekian.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q16475
* Multimedia: Mats Wilander / Q16475
# Matthew Calbraith Perry

Matthew Calbraith Perry (South Kingston, Rhode Island, 1794ko apirilaren 10a - New York, 1858ko martxoaren 4a) itsasgizona eta militarra izan zen, bere kargu baten izenagatik ezaguna batik bat, Perry komodoroa.
Estatu Batuetako Itsas Armadaren lehen lurrunontziko kapitaina izan zen (1838-1840). 1853an, Estatu Batuetako ontzidi baten buru zela, Japoniako Uragako portuan azaldu zen, eta Kanagawako Hitzarmena sinarazi zion Japoniari. Hitzarmen horren ondorioz, merkataritza-harremanak bideratu ahal izan ziren bi mendez bakarturik egon zen Japoniarekin.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q61855
* Multimedia: Matthew Perry (naval officer) / Q61855
* Espezieak: Matthew Calbraith Perry
# Matthew Coward-Holley

Matthew Coward-Holley (1994ko abenduaren 14a) britainiar kirol tiratzailea da.
Coward-Holley etorkizun handiko errugbi jokalaria izan zen nerabezaroan, baina bizkarreko bi lesio larrik, orno hausdurak, errugbian jokatzen uztea eragin zion. Aktibo jarraitzeko, tirogintzara jo zuen, errugbia hasi aurretik 8 eta 12 urte bitartean aitarekin egin zuen kirola.
2019ko Munduko Tiro Txapelketan hartu zuen parte, non banakako eskopeta olinpiar diziplina batean munduko titulua irabazi zuen lehen britainiarra izan zen. 2021eko Europako Tiro Txapelketan bi domina irabazi zituen, fosoko urrea barne.
2020ko Udako Olinpiar Jokoetan Britainia Handia ordezkatzeko sailkatu zen eta gizonezkoen foso proban brontzea lortu zuen.

## Nazioarteko emaitzak

Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | Banakako fosoa |
| Munduko txapelketak ||||
| Urtea | Lekua | Domina | Proba |
| 2015 | Lonato del Garda Italia | 01 ! | Binakako Taldekako fosoa |
| 2019 | Lonato del Garda Italia | 01 ! | Banakako fosoa |
| 2019 | Lonato del Garda Italia | 03 ! | Taldekako fosoa |
| Europako txapelketa ||||
| Urtea | Lekua | Domina | Proba |
| 2016 | Lonato del Garda Italia | 03 ! | Binakako fosoa |
| 2021 | Osijek Kroazia | 01 ! | Banakako fosoa |
| 2021 | Osijek Kroazia | 02 ! | Bikote mistoko fosoa |

## Erreferentziak

* ↑ www.britishshooting.org.uk (Noiz kontsultatua: 2021-12-28).
* ↑ (Ingelesez) «Broken back to GB Olympic medal favourite» BBC Sport (Noiz kontsultatua: 2021-12-28).
* ↑ (Ingelesez) «Coward-Holley crowned Olympic Trap world champion in Lonato» Eurosport UK 2019-07-03 (Noiz kontsultatua: 2021-12-28).
* ↑ (Ingelesez) «GB's Coward-Holley & Hollands win silver» BBC Sport (Noiz kontsultatua: 2021-12-28).
* ↑ «Matthew Coward-Holley leads British shooting team for Tokyo 2020» Olympics.com (Noiz kontsultatua: 2021-12-28).
* ↑ (Ingelesez) «Coward-Holley wins shooting bronze» BBC Sport (Noiz kontsultatua: 2021-12-28).

## Kanpo estekak

* Datuak: Q65031082
# Mattexey

Mattexey Frantziako udalerri bat da, Meurthe eta Mosela departamenduan dagoena, Ekialde Handia eskualdean. 2013an 73 biztanle zituen.

## Demografia
### Biztanleria

2007an Mattexey udalerrian erroldatutako biztanleak 73 ziren. Familiak 24 ziren, horien artean 8 pertsona bakarrekoak ziren (4 bakarrik bizi ziren gizonak eta 4 bakarrik bizi ziren emakumeak) eta 16 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 30 etxebizitza zeuden, 25 familiaren etxebizitza nagusia ziren, 3 bigarren erresidentzia ziren eta 2 hutsik zeuden. 29 etxeak ziren eta 1apartamentu bat zen. 25 etxebizitza nagusietatik 23 bere jabearen bizilekua ziren eta 2 alokairuan okupaturik zeuden; 9 etxek lau gela zituzten eta 16 etxek bost zituzten. 23 etxek euren parking plaza propioa zuten azpian. 10 etxetan ibilgailu bat zegoen eta 15 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Mattexey udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 4 | 75-79 | 0 |
| 0 | 70-74 | 8 |
| 0 | 65-69 | 0 |
| 4 | 60-64 | 4 |
| 0 | 55-59 | 0 |
| 0 | 50-54 | 0 |
| 0 | 45-49 | 0 |
| 4 | 40-44 | 4 |
| 4 | 35-39 | 4 |
| 4 | 30-34 | 0 |
| 0 | 25-29 | 0 |
| 0 | 20-24 | 8 |
| 0 | 15-19 | 4 |
| 0 | 10-14 | 4 |
| 0 | 5-9 | 8 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 48 ziren, horien artean 35 aktiboak ziren eta 13 inaktiboak ziren. 35 pertsona aktiboetatik 27 lanean zeuden (17 gizon eta 10 emakume) eta 8 langabezian zeuden (4 gizon eta 4 emakume). 13 pertsona inaktiboetatik 2 erretiraturik zeuden, 5 ikasten zeuden eta 6 "bestelako inaktibo" gisa sailkaturik zeuden.

### Ekonomia jarduerak

2007an zeuden 3 komertzioetatik, 1 erauzte enpresa zen, 1 ostalaritza eta jatetxe enpresa zen eta 1 informazio eta komunikazio enpresa zen.
2000. urtean Mattexey udalerrian 4 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1060423
* Multimedia: Mattexey / Q1060423
# Matthew Bingley

Matthew Bingley (1971ko abuztuaren 16a - ) Australiako futbolari ohia da.

## Selekzio nazionala

Australiako selekzioarekin :
| Urtea | Partida | Gol |
| 1993 | 1 | 0 |
| 1994 | 0 | 0 |
| 1995 | 2 | 0 |
| 1996 | 3 | 1 |
| 1997 | 8 | 4 |
| Guztira | 14 | 5 |

## Kanpo loturak

* National Football Teams
* (Japonieraz) J.League Data Site
* Datuak: Q247569
* Multimedia: Matthew Bingley / Q247569
# Matthew Boulton

Matthew Boulton FRS (Birmingham, 1728ko irailaren 3a - 1809ko abuztuaren 17a) fabrikatzaile ingelesa eta James Watt ingeniari eskoziarraren bazkidea izan zen.
XVIII. mendearen azken laurdenean, lankidetzak ehunka Boulton & Watt lurrun-makina instalatu zituen. Aurrerapen handia egin zuen modernizazioan, fabrikak eta errotak mekanizatzea ahalbidetu zuten. Boulton-ek teknika modernoak aplikatu zituen txanponak egiteko, milioika pieza aurreztuz Britainia Handiari eta beste herrialde batzuei, eta Royal Mint txanpon fabrika ekipamendu modernoarekin hornituz.
Birminghamen jaio zen 1728an, Boultonek 31 urte zituela hil zen metalezko produktu txikien fabrikatzaile baten semea zen Boulton. Ordura arte Boulton-ek negozioa kudeatu zuen hainbat urtez, eta Birmingham-etik gertu eraikitako Soho fabrikan zabaldu zuen.
Watten bazkide komertzialak, John Roebuckek, Boultonekin zuen zorra ordaindu ezin zuenean, Watten patentearen Roebucken zatia onartu zuen likidazio bezala. Ondoren, arrakasta handiz bultzatu zuen Parlamentua Watt-en patentea beste 17 urtez luzatzeko. Horri esker, konpainiak Watt-en lurrun makina merkaturatzea lortu zuen. Konpainiak ehunka Boulton & Watt lurrun-makina instalatu zituen Britainia Handian eta atzerrian, hasieran meategietan eta gero lantegietan.
Boulton Lunar Society-ko kide funtsezkoa izan zen, Arte, zientzietan eta teologian Midlands-eko gizon talde bat. Kideak, besteak beste, Watt, Erasmus Darwin, Josiah Wedgwood eta Joseph Priestley ziren. Elkartea hilero biltzen zen ilbetearen gertu. Elkarteko kideek kontzeptuak eta teknikak garatu zituzten Industria Iraultzaren oinarriak jarri zituztenak zientzian, nekazaritzan, manufakturan, meatzaritzan eta garraioan.
Boulton-ek Soho Mint txanpon-etxea sortu zuen, lurrun-potentziara egokitu zuena. Britainia Handiko moneta egoera txarra hobetu nahi zuen. Hainbat urtetako ahaleginaren ondoren, 1797an kontratu bat lortu zuen mende laurden batean kobrezko lehen txanpon britainiarra ekoizteko. Bere "gurdi-gurpil" piezak ondo diseinatuak zeuden, eta faltsutzeko zailak ziren, eta kobrezko zentimo handiaren lehen diru-moldea zuten, 1971n hamartartu arte egiten jarraitu zuena. 1800. urtean erretiroa hartu zuen, nahiz eta txanpon-etxea zuzentzen jarraitu, eta 1809an hil zen. Bere irudia James Wattekin batera agertzen da, Ingalaterrako Bankuaren F serieko £ 50 billete berrian.

## Erreferentziak

* ↑ Jim, Andrew 2009. The Soho steam engine business. In Mason, Shena (ed) Matthew Boulton: selling what all the world desires. New Haven: Yale University Press, pp. 63–70. ISBN 978-0-300-14358-4
* ↑ Smiles, Samuel 1865. Lives of Boulton and Watt. London: John Murray.
* Datuak: Q469269
* Multimedia: Matthew Boulton / Q469269
# Matthew Arnold

Matthew Arnold (Laleham, 1822ko abenduaren 24a - Liverpool, 1888ko apirilaren 15a) ingeles olerkari eta kultura-teorialaria izan zen.
Thomas Arnolden seme zaharrena izan zen. Rugby Schoolen ikasi zuen, bere aitak zuzentzen zuena, eta Oxfordeko Unibertsitatean lizentziatu zen.
Hezkuntza ikuskaria izan zen 35 urtez, eta bigarren hezkuntza publikoa babestu zuen. Bere lana zela eta, Ingalaterra osoan zehar bidaiatu zuen eta probintzien gizartea ezagutzeko aukera izan zuen.
Haurtzaroan William Wordsworth olerkaria ezagutu zuen eta eskolan Arthur Hugh Clough. 1849an bere lehen poena-liburua argitaratu zuen. 1857an poesia irakasle izendatu zuten Oxforden eta eskolak ingelesez ematen lehena izan zen. Alfred Tennyson eta Robert Browningekin batera viktoriar garaiko poeta handienetako bat da.

## Lan hautatuak
### Olerkiak

* Stanzas in Memory of the Author of "Obermann" (1849)
* The Strayed Reveller, and Other Poems (1849)
* Empedocles on Etna, and Other Poems (1852)
* Sohrab and Rustum (1853)
* The Scholar-Gipsy (1853)
* Stanzas from the Grande Chartreuse (1855)
* Memorial Verses to Wordsworth
* Rugby Chapel (1867)
* Thyrsis (1865)

### Prosa

* Essays in Criticism (1865, 1888)
* Culture and Anarchy (1869)
* Friendship's Garland (1871)
* Literature and Dogma (1873)
* God and the Bible (1875)

## Kanpo estekak

* Datuak: Q271032
* Multimedia: Matthew Arnold / Q271032
# Mattheddleita

Mattheddleita silikato motako minerala da eta ellestadita taldearen kidea da.

## Ezaugarriak

Mattheddleita silikato mineralaren formula kimikoa hau da: ${\ce {Pb5(SiO4)1.5(SO4)1.5(Cl,OH)}}$. Sistema hexagonalaren arabera sortzen ditu kristalak. Mohs eskalaren arabera duen gogortasunaren balioa 3,5 - 4,5 da.

## Erreferentziak

* 1 2 (Ingelesez) «Mattheddleite: Mineral information, data and localities.» www.mindat.org (Noiz kontsultatua: 12-05-2019).
# Matthew Aldridge

Matthew Aldridge (1996ko martxoaren 11a) arraunlari britainiarra da. 2024ko Udako Olinpiar Jokoetan brontzezko domna lortu zuen lemazain gabeko laukoan.

## Kirol lorpenak

Udako Olinpiar Jokoak :
| Urtea | Lekua | Domina | Proba |
| 2024 | Paris | 03 ! | Lemazain gabeko laukoa |
| Munduko Txapelketak ||||
| 2022 | Racice | 01 ! | Lemazain gabeko laukoa |
| 2023 | Belgrad | 01 ! | Lemazain gabeko laukoa |
| Europako Txapelketak ||||
| Urtea | Lekua | Domina | Proba |
| 2022 | Oberschleißheim | 01 ! | Lemazain gabeko laukoa |
| 2023 | Bled | 01 ! | Lemazain gabeko laukoa |
| 2024 | Szeged | 01 ! | Lemazain gabeko laukoa |

## Erreferentziak

* ↑ «Profile» British Rowing.
# Matthew Broderick

Matthew Broderick (New York, 1962ko martxoaren 21a) estatubatuar zinema eta antzerki aktore bat da, bai eta ahots bikoiztailea ere. Antzeztutako filma ezagunenen artean honako hauek daude: WarGames (1983), Ferris Bueller's Day Off (1986), Glory (1989), Addicted to Love (1997), Godzilla (1998) eta Election (1999).
Sarah Jessica Parker aktorearekin ezkondua dago.

## Filomgrafia

Zinema :
| Urtea | Filma | Pertsonaia | Oharrak |
| 1983 | Max Dugan Returns | Michael McPhee | |
| 1983 | WarGames | David Lightman | |
| 1985 | 1918 | Irmán | |
| 1985 | Faerie Tale Theatre | Henrike printzea | Telesaila: 1. atala |
| 1985 | Master Harold...and the Boys | Harold "Hally" | |
| 1985 | Ladyhawke | Philippe Gaston | |
| 1986 | Ferris Bueller's Day Off | Ferris Bueller | |
| 1986 | On Valentine's Day | Anaia | |
| 1987 | Project X | James "Jimmy" Garrett | |
| 1988 | She's Having a Baby | Ferris Bueller | |
| 1988 | Biloxi Blues | Eugene Morris Jerome | |
| 1988 | Torch Song Trilogy | Alan Simon | |
| 1989 | Family Business | Adam McMullen | |
| 1989 | Glory | Robert Gould Shaw kolonela | |
| 1990 | The Freshman | Clark Kellogg / Narratzailea | |
| 1992 | Out on a Limb | William "Bill" Campbell | |
| 1993 | The Night We Never Met | Samuel "Sam" Lester | |
| 1993 | A Life in the Theatre | John | |
| 1994 | The Lion King | Simba heldua | Ahotsa |
| 1994 | Mrs. Parker and the Vicious Circle | Charles MacArthur | |
| 1994 | The Road to Wellville | William "Will" Lightbody | |
| 1995 | The Thief and the Cobbler | Tack the Cobbler | Ahotsa |
| 1996 | The Cable Guy | Steven M. Kovacs | |
| 1996 | Infinity | Richard Feynman | Tamén produtor/director |
| 1997 | Addicted to Love | Sam | |
| 1998 | Godzilla | Niko "Nick" Tatopoulos doktorea | |
| 1998 | The Lion King II: Simba's Pride | Simba Erregea | Ahotsa |
| 1998 | Walking to the Waterline | Michael Woods | |
| 1999 | Election | James "Jim" McAllister | |
| 1999 | Inspector Gadget | Gadget inspektorea / Robo-Gadget / Jonathan "John" Brown | |
| 2000 | You Can Count on Me | Brian Everett | |
| 2003 | The Music Man | Harold Hill irakaslea | TB |
| 2003 | Good Boy! | Hubble | Voz |
| 2004 | The Lion King 1½ | Simba (nerabea eta heldua) | Ahotsa |
| 2004 | Marie and Bruce | Bruce | |
| 2004 | The Stepford Wives | Walter Kresby | |
| 2004 | The Last Shot | Steven Schats | |
| 2005 | The Producers | Leo Bloom | |
| 2005 | Strangers with Candy | Roger Beekman | |
| 2006 | Deck the Halls | Steven "Steve" Finch | |
| 2007 | Then She Found Me | Benjamin "Ben" Green | |
| 2007 | Bee Movie | Adam Flayman | Ahotsa |
| 2008 | Diminished Capacity | Cooper Kennedy | |
| 2008 | Finding Amanda | Taylor Peters Mendon | |
| 2008 | The Tale of Despereaux | Despereaux | Ahotsa |
| 2010 | Wonderful World | Benjamin "Ben" Singer | |
| 2010 | Beach Lane | Mike Brennan | TB |
| 2011 | Margaret | John Van Tassel | |
| 2011 | Tower Heist | Fitzhugh jauna | |
| 2011 | New Year's Eve | Buellerton jauna | |

## Kanpo estekak

* Matthew Broderick aktorearen IMDBko fitxa irakurgai (Ingelesez)
* Datuak: Q28755
* Multimedia: Matthew Broderick / Q28755
# Manex Rekarte

Manex Rekarte Cowie (Venezuela, 1980) euskal aktorea da. 24 edo 25 urterekin aktore lanak utzi zituen eta "La Juguetería" izeneko denda erotikoa ireki zuen Madrilen. 2009ko irailaren 28tik aurrera Radio Euskadiko Boulevard magazina zuzen lezake 10:00etatik 12:00etara.

## Filmografia

* 20tantos (2002-2003)
* Hasiberriak (2000)
* Goenkale (1994)

## Erreferentziak

* ↑ Urola-Kostako Hitza
* Datuak: Q12262949
# Manex Erdozaintzi kolegioa

Manex Erdozaintzi ikastetxea edo Manex Erdozaintzi kolegioa edo MEE kolegioa Larzabalen (Nafarroa Beherea) dagoen ikastola da, Seaskaren barnean sortua, lehen maila ondorengo eta lizeo aurreko kolegio (collège) mailako ikasketak eskaintzen dituena. Nafarroa Beherean kolegio mailan euskarazko ikasketak ematen duen bakarra da.
1969. urtean sortu zen Seaska, hasieran bakarrik ume txikientzako lehen hizkuntza eskaintzen zen, baina urtez urte eskaintza hori zabaltzen joan zen eta horrela 231 ikasle ziren Manex Erdozaintzi kolegioan 2020-21 urterako, bigarren hezkuntzan.
2020ean, Ipar Euskal Herri osoan ikasketetan eta harremanetan euskara erabiltzen zuten kolegioak lau hauek besterik ez ziren: Kanboko Xalbador, Larzabaleko Manex Erdozaintzi, Ziburuko Piarres Larzabal eta Baionako Estitxu Robles kolegioak.

## Historia

1983an sortu zen iparraldean bigarren mailako lehen kolegioa, Kanbon.
1999an sortu zen Manex Erdozaintzi kolegioa. Oztibarren finkatua, inguruetako ikastolako haurrak errezebitzen ditu: Xiberotik, Alozetik, Amikuzetik, Garazitik, Baigorritik, Ortzaizetik eta Oztibarretik.

## Helburuak

Euskaraz ikastea da lehen helburua. Eta ikasleak euskaldun herritar arduratsu eta parte-hartzaileak bihurtzea.

## Antolaketa

2020-2021 ikasturteko datuak:
* 231 ikasle; 3 gela 3.ean (59 ikasle), 2 gela 4.ean (54 ikasle),3 gela 5.ean (70 ikasle) eta 2 gela 6.ean (47 ikasle).
* Sohüta, Aloze, Amikuze, Garazi, Baigorri, Ortzaize eta Oztibarreko ikastoletatik 47 seigarreneko ikasle berriek sartzea egin zuten.

## Irakaskuntza

Astean bi aldiz, azken orenean, maila desberdinetako 12 ikasle beren urkaitzerarekin biltzen dira lan lagunduan parte hartzeko. Ikasleen arteko ezagutza azkartzea eta elgar laguntzea dira helburu nagusiak.

## Erreferentziak

* ↑ Aitzin solasa | Xalbador Kolegioa. (Noiz kontsultatua: 2021-11-21).
* ↑ «Kolegioak | Seaska» seaska.eus (Noiz kontsultatua: 2021-11-21).
* ↑ Renteria, Aitor. (2013-05-11). «Xalbador ikastegia, geroarekiko erronka» Berria (Noiz kontsultatua: 2021-11-21).
* ↑ Renteria, Aitor. «Seaskak Xalbador ikastetxea inauguratu du, arraberriturik» Berria (Noiz kontsultatua: 2021-11-21).
* ↑ «HARRERA | MEE KOLEGIOA» MEEK (Noiz kontsultatua: 2021-11-21).
* ↑ (Frantsesez) «IKASTURTE BERRI BAT HASTEN | MEEK» MEEK 2021-09-08 (Noiz kontsultatua: 2021-11-21).
* ↑ «PROIEKTU PEDAGOGIKOAK» MEEK (Noiz kontsultatua: 2021-11-21).

## Ikus, gainera

* Ikastola
* Seaska
* Xalbador kolegioa - Kanbo
* Bernat Etxepare Lizeoa - Baiona
* Piarres Larzabal kolegioa - Ziburu
* Estitxu Robles kolegioa - Baiona

## Kanpo estekak

* Manex Erdozaintzi ikastetxearen webgunea
* Seaska
* Ikastolen Elkartea
* Xalbador kolegioa Euskaldun egunkariaren hemerotekako 16 albiste (1990-2003)
* Datuak: Q100742465
# Manex ardi

Manex ardia Euskal Herriko bertako ardi mota bat da, bi arraza dituena:
* Manex ardi burubeltza.
* Manex ardi burugorria.

## Erreferentziak

* ↑ Euskaltzaindia: Hiztegi Batua, «manex ardi» sarrera.
# Manex Lanatua

Manex Lanatua (Ahatsa, Nafarroa Beherea, 1948ko martxoaren 16a - ) euskal idazlea da.

## Lanak
### Poesia

* Kilim. Okabeko gauak (1987, Maiatz)
* Hegatz urratua (1984, Egilea editore)

## Kanpo estekak

* Manex Lanatua literaturaren zubitegian
* Datuak: Q12262950
| Euskal idazleak | Artikulu hau euskal idazle bati buruzko zirriborroa da. Wikipedia lagun dezakezu edukia osatuz. |
# Manex Ansorregi

Manex Ansorregi Deba (Azkoitia, Gipuzkoa, 2002ko apirilaren 11) saskibaloi jokalaria da. Hegaleko postuan jokatzen du Iraurgi SB taldean, LEB Oro mailan.

## Ibilbidea

Iraurgi SB taldearen harrobian hazitako jokalaria da eta 17 urte zituela talde nagusiarekin egin zuen debuta LEB Plata mailan. 2020-21 denboraldian LEB Orora igotzea lortu zuen taldearekin. Igoera faseko MVP jokalaria izan zen gainera.
19 urtez azpiko Espainiako selekzioan jokatzen du.

## Taldeak

* Iraurgi SB (2019- )

## Erreferentziak

* ↑ «Manex Ansorregi (Juaristi ISB): estadisticas | MueveteBasket.es» www.muevetebasket.es (Noiz kontsultatua: 2023-03-27).
* ↑ (Gaztelaniaz) «Final: Manex Ansorregui, el inesperado héroe de la tierra que rompió todos los pronósticos» FEB (Noiz kontsultatua: 2023-03-27).

## Kanpo estekak

* Datuak: Q109424519